رشاد رشدى

رشاد رشدى ( 1912- 1983) Rashad Rushdi ،كاتب مسرحى مصرى.

 حياته 
اتولد رشاد رشدى فى مدينة القاهرة سنة 1912.  و دخل بمدرسة شبرا الابتدائية بعدين مدرسة الأمير فاروق الثانوية بعدين جامعة القاهره نال منها دبلوم معهد التربية العالى واخد دكتوراة فى الادب الانجليزى من جامعة ليدز بانجلترا.

بعد عودته من انجلترا عمل رشاد رشدى مدرس بعدين عين ناظر لمدرسة النقراشى بعدين استاذا فى كلية الاداب جامعة القاهره ورئيسا لقسم الادب الانجليزى فى جامعة القاهرة و فضل بالمنصب ده  لمدة 22 عاما. عين سنة 1975 رئيس المعهد العالى للفنون المسرحية ورئيس أكاديمية الفنون. كما عمل رئيسا لمسرح الحكيم.

اما بالنسبة لعمله بالصحافة فقد كان رئيس تحرير (مجلة المسرح) من سنة 1960 الى 1966 بعدين نقل الى (مجلة الجديد) فى سنة 1973 و فضل بيها لحد وفاته.
عمل مستشارا للرئيس أنور السادات للادب

 مؤلفاته 
كتب بعض القصص والدراسات الا أن كتابته المسرحية فاقت كل مؤلفاته و كان من أهم مسرحياته:
 الفراشة 1960
 لعبة الحب 1960
 خيال الظل 1965
 بلدى يا بلدى 1968
 نور الظلام 1968
 محاكمة عم أحمد الفلاح 1974
 رحلة البحث عن الله 1975
 عيون بهية 1976

 من أهم الدراسات اللى قام بيها 
 المدخل الى النقد 1948
 فن الحكايه القصيرة 1959
 فن الدراما 1968
 ما هو الأدب 1971
 النقد والنقد الأدبى 1971
 البحث عن الزمن 1990 (نشرت بعد وفاته)

 من قصصه 
 عربة الحريم 1954
 بحور الحب لا تعرف الغرق 1984 (نشرت بعد وفاته).

تصنيف:مواليد 1912
تصنيف:وفيات 1983
تصنيف:كتاب مصريين
تصنيف:مسرحيين مصريين
تصنيف:ادبا مصريين
تصنيف:ادب مصرى حديث
تصنيف:قاهريين
تصنيف:ناس من شبرا
تصنيف:متعلمين فى جامعة القاهره